02013R0151 — ET — 27.10.2022 — 003.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI DELEGEERITUD MÄÄRUS (EL) nr 151/2013, 19. detsember 2012, millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, millega määratakse kindlaks kauplemisteabehoidlate poolt avaldatavad ja kättesaadavaks tehtavad andmed ning tegevusstandardid andmete summeerimise ja võrdlemise ning nendele juurdepääsu kohta (EMPs kohaldatav tekst) (ELT L 052 23.2.2013, lk 33)

Muudetud:









▼B

KOMISJONI DELEGEERITUD MÄÄRUS (EL) nr 151/2013,

19. detsember 2012,

millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, millega määratakse kindlaks kauplemisteabehoidlate poolt avaldatavad ja kättesaadavaks tehtavad andmed ning tegevusstandardid andmete summeerimise ja võrdlemise ning nendele juurdepääsu kohta

(EMPs kohaldatav tekst)







Artikkel 1

Koondandmete avaldamine

1. Kauplemisteabehoidlad avaldavad määruse (EL) nr 648/2012 artikli 81 lõike 1 kohased andmed, mis hõlmavad vähemalt järgmist: a) agregeeritud avatud positsioonid tuletisinstrumendi liikide lõikes järgmiselt: i) kaubatuletisinstrumendid; ii) krediidituletisinstrumendid; iii) valuutatuletisinstrumendid; iv) aktsiatuletisinstrumendid; v) intressituletisinstrumendid; vi) muud tuletisinstrumendid; b) agregeeritud tehingumaht tuletisinstrumendi liikide lõikes järgmiselt: i) kaubatuletisinstrumendid; ii) krediidituletisinstrumendid; iii) valuutatuletisinstrumendid; iv) aktsiatuletisinstrumendid; v) intressituletisinstrumendid; vi) muud tuletisinstrumendid; c) agregeeritud väärtus tuletisinstrumendi liikide lõikes järgmiselt: i) kaubatuletisinstrumendid; ii) krediidituletisinstrumendid; iii) valuutatuletisinstrumendid; iv) aktsiatuletisinstrumendid; v) intressituletisinstrumendid; vi) muud tuletisinstrumendid.

2. Andmed avaldatakse veebisaidil või veebiportaalis, millele üldsusel on lihtne juurdepääs, ja neid ajakohastatakse vähemalt kord nädalas.

▼M3

Artikkel 2

Juurdepääsu andmine tuletisinstrumentide üksikasjadele

1. Kauplemisteabehoidla teeb tuletisinstrumentide üksikasjad käesoleva määruse artiklite 2 ja 3 kohaselt otse ja viivitamata määruse (EL) nr 648/2012 artikli 81 lõikes 3 loetletud üksustele kättesaadavaks, sealhulgas juhul, kui on olemas määruse (EL) nr 1095/2010 artikli 28 kohased delegeerimislepingud.

Esimese lõigu kohaldamisel kasutab kauplemisteabehoidla XML-vormingut ja standardi ISO 20022 metoodika kohaselt välja töötatud vormi.

2. Kauplemisteabehoidla tagab, et tuletisinstrumentidega tehtud tehingute üksikasjad, mis on käesoleva artikli ja käesoleva määruse artiklites 4 ja 5 sätestatud ajakava kohaselt tehtud määruse (EL) nr 648/2012 artikli 81 lõikes 3 loetletud üksustele kättesaadavaks, sisaldavad järgmisi andmeid: a) Komisjoni delegeeritud määruse (EL) 2022/1855 ( 1 ) lisa tabelite 1, 2 ja 3 kohaselt esitatud tuletisinstrumente käsitlev teave, sealhulgas komisjoni rakendusmääruse (EL) 2022/1860 ( 2 ) artikli 2 lõikes 2 osutatud täitmata tuletisinstrumentidega kauplemise viimane hetkeseis; b) selle tuletisinstrumentide teabe asjaomased üksikasjad, mille kauplemisteabehoidla on tagasi lükanud või mille kohta ta on andnud hoiatuse eelmisel tööpäeval, ja tagasilükkamise või hoiatuse põhjused, nagu on sätestatud komisjoni delegeeritud määruses (EL) 2022/1858 ( 3 ); c) kõigi selliste teatatud tuletisinstrumentide kooskõlastava võrdlemise seis, mille suhtes kauplemisteabehoidla on läbi viinud kooskõlastava võrdlemise menetluse kooskõlas komisjoni delegeeritud määruse (EL) 2022/1855 artikliga 3.

3. Kauplemisteabehoidla annab määruse (EL) nr 648/2012 artikli 81 lõike 3 kohaselt mitme ülesande ja volitusega üksustele individuaalse juurdepääsu kõigile tuletisinstrumentidele, mis on seotud nende ülesannete ja volitustega.

4. Kauplemisteabehoidla annab Euroopa Väärtpaberiturujärelevalvele (ESMA) juurdepääsu kõigile tuletisinstrumentidega tehtud tehingute andmetele, et ta saaks rakendada oma pädevust vastavalt oma ülesannetele ja volitustele.

5. Kauplemisteabehoidla annab Euroopa Pangandusjärelevalvele, Euroopa Kindlustus- ja Tööandjapensionide Järelevalvele ja Euroopa Süsteemsete Riskide Nõukogule juurdepääsu kõigile tuletisinstrumentidega tehtud tehingute andmetele.

6. Kauplemisteabehoidla annab Energeetikasektorit Reguleerivate Asutuste Koostööametile juurdepääsu kõigile selliste tuletisinstrumentidega tehtud tehingute andmetele, mille alusavara on energia või lubatud heitkogused.

7. Kauplemisteabehoidla annab kauplemiskohtade üle järelevalvet tegevale asutusele juurdepääsu kõigile nendes kauplemiskohtades tuletisinstrumentidega tehtud tehingute andmetele.

8. Kauplemisteabehoidla annab järelevalveasutusele, kes on määratud vastavalt direktiivi 2004/25/EÜ artiklile 4, juurdepääsu kõigile selliste tuletisinstrumentidega tehtud tehingute andmetele, mille alusvara on sellise äriühingu emiteeritud väärtpaber, mis vastab mõnele järgmistest tingimustest: a) äriühing on kauplemisele lubatud kõnealuse asutuse liikmesriigi reguleeritud turul ja selle väärtpaberite ülevõtmispakkumiste puhul täidab järelevalveülesandeid ja -volitusi kõnealune asutus; b) äriühingu registrijärgne asukoht või peakontor on kõnealuse asutuse liikmesriigis ja selle väärtpaberite ülevõtmispakkumiste puhul täidab järelevalveülesandeid ja -volitusi kõnealune asutus; c) äriühing on direktiivi 2004/25/EÜ artikli 2 lõike 1 punktis c määratletud pakkumise tegija käesoleva lõike punktides a ja b osutatud äriühingute puhul ning tema pakutav hüvitis sisaldab väärtpabereid.

9. Kauplemisteabehoidla annab määruse (EL) nr 648/2012 artikli 81 lõike 3 punktis j osutatud asutusele juurdepääsu kõigile tuletisinstrumentidega tehtud tehingute andmetele, mis on seotud turgude, lepingute, alusvara, võrdlusaluste ja vastaspooltega, mille suhtes täidab järelevalveülesandeid ja -volitusi kõnealune asutus.

10. Kauplemisteabehoidla annab Euroopa Keskpangale (EKP) ja Euroopa Keskpankade Süsteemi (EKPS) liikmele, kelle liikmesriigi vääring on euro, juurdepääsu järgmistele andmetele: a) kõik tuletisinstrumentidega tehtud tehingute andmed emmal-kummal järgmistest juhtudest: i) kui tuletisinstrumendi aluseks olev üksus on asutatud eurot vääringuna kasutavas liikmesriigis ning tema suhtes täidab järelevalveülesandeid ja -volitusi kõnealune EKPSi liige; ii) kui aluseks olev kohustus on eurot vääringuna kasutava liikmesriigi valitsemissektori võlg; b) eurodes tuletisinstrumentide positsiooniandmed.

11. Kauplemisteabehoidla annab määruse (EL) nr 648/2012 artikli 81 lõikes 3 loetletud asutusele, kes jälgib euroalal finantsstabiilsust ohustavaid süsteemseid riske ja kelle liikmesriigi vääring on euro, sealhulgas Euroopa Keskpangale, juurdepääsu kõigile selliste tuletisinstrumentidega tehtud tehingute andmetele, mis on sõlmitud kauplemiskohtades või mille on sõlminud kesksed vastaspooled ja vastaspooled, kelle puhul kõnealune asutus täidab euroalal finantsstabiilsust ohustavate süsteemsete riskide jälgimisega seotud ülesandeid ja volitusi.

12. Kauplemisteabehoidla annab EKPSi liikmele, kelle liikmesriigi vääring ei ole euro, juurdepääsu järgmistele andmetele: a) kõik tuletisinstrumentidega tehtud tehingute andmed emmal-kummal järgmistest juhtudest: i) kui tuletisinstrumendi aluseks olev üksus on asutatud kõnealuse EKPSi liikme liikmesriigis ning tema suhtes täidab järelevalveülesandeid ja -volitusi kõnealune EKPSi liige; ii) kui aluseks olev kohustus on kõnealuse EKPSi liikme liikmesriigi valitsemissektori võlg; b) selle EKPSi liikme emiteeritavas vääringus tuletisinstrumentide positsiooniandmed.

13. Kauplemisteabehoidla annab määruse (EL) nr 648/2012 artikli 81 lõikes 3 loetletud asutusele, kes jälgib finantsstabiilsust ohustavaid süsteemseid riske ja kelle liikmesriigi vääring ei ole euro, juurdepääsu kõigile selliste tuletisinstrumentidega tehtud tehingute andmetele, mis on sõlmitud kauplemiskohtades või mille on sõlminud kesksed vastaspooled ja vastaspooled, kelle puhul kõnealune asutus täidab liikmesriigis, mille valuuta ei ole euro, finantsstabiilsust ohustavate süsteemsete riskide jälgimisega seotud ülesandeid ja volitusi.

14. Kauplemisteabehoidla annab EKP-le, kui EKP täidab oma ülesandeid nõukogu määruse (EL) nr 1024/2013 ( 4 ) alusel ühtse järelevalvemehhanismi raames, juurdepääsu kõigile selliste tuletisinstrumentidega tehtud tehingute andmetele, mille on sõlminud vastaspooled, kelle üle teeb vastavalt nimetatud määrusele ühtse järelevalvemehhanismi raames järelevalvet EKP.

15. Kauplemisteabehoidla annab määruse (EL) nr 648/2012 artikli 81 lõike 3 punktides o ja p loetletud pädevale asutusele juurdepääsu kõigile selliste tuletisinstrumentidega tehtud tehingute andmetele, mille on sõlminud vastaspooled, kelle suhtes täidab ülesandeid ja volitusi kõnealune asutus.

16. Kauplemisteabehoidla annab määruse (EL) nr 648/2012 artikli 81 lõike 3 punktis m loetletud kriisilahendusasutusele juurdepääsu kõigile selliste tuletisinstrumentidega tehtud tehingute andmetele, mille on sõlminud vastaspooled, kelle suhtes täidab ülesandeid ja volitusi kõnealune asutus.

17. Kauplemisteabehoidla annab Ühtsele Kriisilahendusnõukogule (SRB) juurdepääsu kõigile selliste tuletisinstrumentidega tehtud tehingute andmetele, mille on sõlminud vastaspooled, kes kuuluvad Euroopa Parlamendi ja nõukogu määruse (EL) nr 806/2014 ( 5 ) kohaldamisalasse.

18. Kauplemisteabehoidla annab keskse vastaspoole üle järelevalvet teostavale asutusele ja vajaduse korral EKPSi asjaomasele liikmele, kes jälgib seda keskset vastaspoolt, juurdepääsu kõigile selliste tuletisinstrumentidega tehtud tehingute andmetele, mille on kliirinud see keskne vastaspool.

▼B

Artikkel 3

Kolmandate riikide ametiasutused

1. Sellise kolmanda riigi asjaomasele asutusele, kes on sõlminud liiduga määruse (EL) nr 648/2012 artikli 75 kohase rahvusvahelise lepingu, tagab kauplemisteabehoidla juurdepääsu andmetele, võttes arvesse kolmanda riigi ametiasutuse volitusi ja ülesandeid ning tehes seda kooskõlas asjaomase rahvusvahelise lepingu sätetega.

2. Kauplemisteabehoidla tagab sellise kolmanda riigi asjaomasele asutusele, kes on kehtestanud ESMAga määruse (EL) nr 648/2012 artikli 76 kohase koostöökorra, juurdepääsu andmetele, võttes arvesse kolmanda riigi ametiasutuse volitusi ja ülesandeid ning tehes seda kooskõlas asjaomase koostöökorra sätetega.

▼M3

3. Sellise kolmanda riigi asjaomasele asutusele, mille kohta on komisjon vastu võtnud rakendusakti, millega määratakse kindlaks, et õigusraamistik vastab määruse (EL) nr 648/2012 artikli 76a lõikes 2 sätestatud tingimustele, annab kauplemisteabehoidla juurdepääsu andmetele, võttes arvesse kolmanda riigi asutuse volitusi ja kohustusi.

▼M3

Artikkel 4

Juurdepääsu loomine tuletisinstrumentide üksikasjadele

1. Kauplemisteabehoidla täidab järgmisi ülesandeid: a) määrab määruse (EL) nr 648/2012 artikli 81 lõikes 3 loetletud üksustega suhtlemise eest vastutava isiku või vastutavad isikud; b) avaldab oma veebisaidil juhised, mida määruse (EL) 648/2012 artikli 81 lõikes 3 loetletud üksused peavad tuletisinstrumentidega tehtud tehingute üksikasjadele juurdepääsu taotlemiseks järgima; c) teeb määruse (EL) nr 648/2012 artikli 81 lõikes 3 loetletud üksustele kättesaadavaks käesoleva artikli lõikes 2 osutatud vormi; d) loob määruse (EL) nr 648/2012 artikli 81 lõikes 3 loetletud üksustele juurdepääsu tuletisinstrumentidega tehtud tehingute üksikasjadele, tuginedes käesoleva artikli lõikes 2 osutatud vormis esitatud teabele; e) kehtestab kooskõlas käesoleva artikli lõikega 2 tehnilise korra, mis on määruse (EL) nr 648/2012 artikli 81 lõikes 3 loetletud üksustele vajalik, et saada juurdepääs tuletisinstrumentidega tehtud tehingute üksikasjadele; f) annab määruse (EL) nr 648/2012 artikli 81 lõikes 3 loetletud üksustele vahetu ja kohese juurdepääsu tuletisinstrumentide üksikasjadele 30 kalendripäeva jooksul pärast seda, kui asjaomane üksus esitas juurdepääsutaotluse.

2. Määruse (EL) nr 648/2012 artikli 81 lõikes 3 loetletud üksus taotleb juurdepääsu tuletisinstrumentide üksikasjadele, kasutades vormi, mille on välja töötanud ja teinud kättesaadavaks kauplemisteabehoidla, ning esitades vähemalt järgmise teabe: a) üksuse nimi; b) üksuse kontaktisik; c) üksuse seadusjärgsed ülesanded ja volitused; d) turvalise SSH FTP ühenduse andmed; e) muu tehniline teave, mida on vaja, et üksus saaks juurdepääsu tuletisinstrumentide üksikasjadele; f) märge selle kohta, kas üksus on pädev täitma vastaspooltega seotud ülesandeid oma liikmesriigis, euroalal või liidus; g) vastaspoolte liigid, mille puhul üksus on pädev vastavalt komisjoni rakendusmääruse (EL) 2022/1860 lisa tabelis 1 esitatud klassifikatsioonile; h) üksuse pädevusvaldkonda kuuluvad tuletisinstrumentide alusvara liigid; i) kauplemiskohad, mille üle üksus teeb järelevalvet (kui on); j) kesksed vastaspooled, mille üle üksus teeb järelevalvet (kui on); k) üksuse emiteeritav vääring (kui on); l) tarne- ja ühenduspunktid; m) liidus kasutatavad võrdlusalused, mille haldaja üle teeb üksus järelevalvet; n) üksuse järelevalve all oleva alusvara tunnused; o) nende rakendusmääruse (EL) 2022/1860 lisa tabeli 1 väljal 16 „Kliiriv liige“ ja väljal 15 „Maakler“ ning tabeli 2 väljal 142 „Aluseks olev üksus“ osutatud isikute tunnused, kelle üle üksus järelevalvet teeb (kui on).

▼B

Artikkel 5

Tegevusstandardid andmetele juurdepääsu kohta

1. Kauplemisteabehoidla säilitab teabe seoses andmetele juurdepääsuga, mis anti määruse (EL) nr 648/2012 artikli 81 lõikes 3 loetletud üksustele.

2. Lõikes 1 osutatud teave hõlmab: a) sellise teabe ulatust, millele anti juurdepääs; b) viidet õiguslikele sätetele, mille alusel anti määruse (EL) nr 648/2012 ja käesoleva määruse kohaselt juurdepääs sellistele andmetele.

▼M1

3. Kauplemisteabehoidla loob ja säilitab vajaliku tehnilise keskkonna, et määruse (EL) nr 648/2012 artikli 81 lõikes 3 loetletud üksused saaksid turvalise masinatevahelise liidese kaudu andmete taotlemiseks ja saamiseks ühendust võtta.

Esimese lõigu kohaldamisel kasutab kauplemisteabehoidla SSH failiedastusprotokolli. Kauplemisteabehoidla kasutab selle liidese kaudu suhtlemiseks ISO 20022 meetodi kohaselt välja töötatud standarditud XML-sõnumeid. Kauplemisteabehoidla võib ühenduse loomiseks lisaks kasutada mõnda muud protokolli, mille kasutamise ta on eelnevalt asjaomase üksusega kokku leppinud.

▼M3 —————

▼M3

5. Kauplemisteabehoidla loob ja säilitab vajaliku tehnilise keskkonna, et määruse (EL) nr 648/2012 artikli 81 lõikes 3 loetletud üksused saaksid edastada perioodilisi eelnevalt kindlaksmääratud taotlusi käesoleva määruse artiklites 2 ja 3 kohaselt tuletisinstrumentide üksikasjadele juurdepääsuks, niivõrd kui see on vajalik, et nimetatud üksused saaksid täita oma ülesandeid ja volitusi.

▼M1

6. Kauplemisteabehoidla annab taotluse korral määruse (EL) nr 648/2012 artikli 81 lõikes 3 loetletud üksustele juurdepääsu tuletislepingu üksikasjadele komisjoni rakendusmääruse (EL) nr 1247/2012 lisas loetletud järgmiste lahtrite mis tahes kombinatsioonide põhjal: a) teabe ajatempel; b) teavitava vastaspoole tunnuskood; c) teise vastaspoole tunnuskood; d) teavitava vastaspoole tegevusvaldkond; e) teavitava vastaspoole liik; f) maakleri tunnuskood; g) teavitava üksuse tunnuskood; h) õigustatud isiku tunnuskood; i) varaklass; j) toote klassifikatsioon; k) toote identifitseerimisandmed; l) alusvara identifitseerimisandmed; m) täitmiskoht; n) täitmise ajatempel; o) tähtpäev; p) lõpetamise kuupäev; q) keskne vastaspool ning r) toimingu liik.

7. Kauplemisteabehoidla loob ja säilitab tehnilise võimekuse tagada määruse (EL) nr 648/2012 artikli 81 lõikes 3 loetletud üksustele otsene ja kohene juurdepääs nende volituste ja ülesannete täitmiseks vajalikele tuletislepingute üksikasjadele. Selline juurdepääs tagatakse järgmiselt: a) kui määruse (EL) nr 648/2012 artikli 81 lõikes 3 loetletud üksus taotleb juurdepääsu üksikasjadele kehtivate tuletislepingute või selliste tuletislepingute kohta, mille tähtaeg on möödunud või mille kohta on mitte rohkem kui aasta enne taotluse esitamise kuupäeva esitatud komisjoni rakendusmääruse (EL) nr 1247/2012 tabeli 2 lahtris 93 osutatud „E”, „C”, „Z” või „P” liiki toimingu aruanne, siis esitab kauplemisteabehoidla juurdepääsutaotluses nõutud teabe hiljemalt esimesel kalendripäeval pärast juurdepääsutaotluse esitamist kell 12:00 koordineeritud maailmaaja (UTC) järgi; b) kui määruse (EL) nr 648/2012 artikli 81 lõikes 3 loetletud üksus taotleb juurdepääsu üksikasjadele selliste tuletislepingute kohta, mille tähtaeg on möödunud või mille kohta on rohkem kui aasta enne taotluse esitamise kuupäeva esitatud komisjoni rakendusmääruse (EL) nr 1247/2012 tabeli 2 lahtris 93 osutatud „E”, „C”, „Z” või „P” liiki toimingu aruanne, siis esitab kauplemisteabehoidla taotluses nõutud teabe hiljemalt kolm tööpäeva pärast juurdepääsutaotluse esitamist; c) kui määruse (EL) nr 648/2012 artikli 81 lõikes 3 loetletud üksuse taotlus andmetele juurdepääsuks seostub nii alapunkti a kui ka alapunkti b alla liigituvate tuletislepingutega, siis esitab kauplemisteabehoidla selliste tuletislepingute üksikasjad hiljemalt kolm tööpäeva pärast juurdepääsutaotluse esitamist.

8. Kauplemisteabehoidla kinnitab andmetele juurdepääsuks määruse (EL) nr 648/2012 artikli 81 lõikes 3 loetletud üksuste esitatud taotluse laekumist ning kontrollib taotluse nõuetekohasust ja terviklikkust. Kauplemisteabehoidla teavitab üksuseid selle kontrollimise tulemusest hiljemalt 60 minutit pärast taotluse esitamist.

9. Kauplemisteabehoidla kasutab määruse (EL) nr 648/2012 artikli 81 lõikes 3 loetletud üksustele kättesaadavaks tehtava teabe konfidentsiaalsuse, terviklikkuse ja kaitse tagamiseks e-allkirja ja andmete krüpteerimise protokolle.

▼B

Artikkel 6

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.